ગોબર ખરીદવા માટે હાલમાં જ રાજ્ય સરકારે મંત્રી મંડળની ઉપસમિતિ બનાવી હતી, જેણે ખરીદીના નિર્ણયની અંતિમ મંજૂરી આપી દીધી છે. 

રાજ્યના ખેતી વિષયક બાબતોના મંત્રી અને સમિતિના અધ્યક્ષ રવિન્દ્ર ચૌબેએ શનિવારે આની ઘોષણા કરતા કહ્યું, "અમે દોઢ રૂપિયા પ્રતિ કિલોના હિસાબે છાણ ખરીદવાની ભલામણ કરી છે. આને મંત્રીમંડળમાં રજૂ કરવામાં આવશે. અમે છાણ ખરીદવા માટે સંપૂર્ણ તૈયારી કરી લીધી છે અને ગામમાં 21 જુલાઈ, હરેલીના તહેવારના દિવસથી છાણની ખરીદીની શરૂઆત કરવામાં આવશે."

સરકારે 'ગૌધન ન્યાય યોજના'ના નામે છાણ ખરીદીનો નિર્ણય ગત મહિને લીધો હતો. પરંતુ છાણને ખરીદવાના ભાવને લઈને અનેક પ્રશ્નો હતા.  

આ સિવાય છાણના વ્યવસ્થાપનને લઈને પણ અનેક સવાલ હતા. આ પછી છાણ ખરીદવા માટે મંત્રીમંડળની ઉપસમિતિ બનાવવામાં આવી હતી. 

આ યોજના વિશે રાજ્યના મુખ્ય મંત્રી ભૂપેશ બઘેલનું કહેવું હતું કે પશુ રાખવાના કામને વ્યવસાયિક રીતે ફાયદાકારક બનાવવાની રીતે અને પર્યાવરણ સુરક્ષાને ધ્યાનમાં રાખીએ તો આ યોજના મહત્ત્વપૂર્ણ છે.

જોકે સરકારે હજુ સ્પષ્ટતા કરી નથી કે તે એક દિવસમાં કુલ કેટલું છાણ ખરીદશે અને આ આખી યોજનામાં કેટલો ખર્ચ થશે અને આ ખર્ચ ક્યાંથી કરવામાં આવશે.

છાણની ખરીદીને લઈને રાજ્યના મુખ્ય સચિવ આરપી મંડલની અધ્યક્ષતામાં એક વિશેષ સમિતિ પણ બનાવવામાં આવી છે. આ સમિતિ દ્વારા છાણની ખરીદીના વ્યવસ્થાપન પર રિપોર્ટ તૈયાર કરવામાં આવી રહ્યો છે. 

કેવી રીતે થશે છાણની ખરીદી?

રાજ્ય સરકારનો દાવો છે કે છાણની ખરીદીની આખી યોજના ખૂબ જ મહત્વકાંક્ષી અને ગ્રામીણ અર્થવ્યવસ્થાને મજબૂતી આપનારી સાબિત થશે. ખેતી મંત્રી રવિન્દ્ર ચૌબેનું કહેવું છે કે ગામમાં બનાવવામાં આવેલી ગૌશાળા સમિતિ અથવા મહિલા સ્વ-સહાયતા સમૂહ દ્રારા ઘરે ઘરે જઈને છાણને એકત્ર કરવામાં આવશે.

એના માટે ગ્રામીણ વિસ્તારોમાં વિશેષ ખરીદી કાર્ડ બનાવવામાં આવશે, જેમાં દરરોજ છાણનું પ્રમાણ અને ચુકવણીને નોંધવામાં આવશે.  

ખેડૂતો અને પશુપાલકોથી ખરીદેલા છાણની સામે ચુકવણી દર પંદર દિવસમાં એક વખત કરવાનું મંત્રી મંડળની ઉપસમિતિએ કહ્યું છે. 

શહેરી વિસ્તારમાં છાણની ખરીદીનું કામ શહેરી વહીવટી વિભાગ દ્વારા તથા જંગલના વિસ્તારમાં જંગલોની વહીવટી સમિતિ દ્વારા કરવામાં આવશે. 

રવિન્દ્ર ચૌબેએ કહ્યું કે વર્મી કમ્પોસ્ટની જરૂરિયાત ખેડૂતોની સાથે-સાથે હોર્ટિકલ્ચરમાં, વન વિભાગ અને શહેરી વહીવટી વિભાગમાં થતી હોય છે. 

એમાં છાણમાંથી તૈયાર વર્મી કમ્પોસ્ટના વપરાશ અને તેના... \n\nમને ઉપરના લેખ માટે સારું શીર્ષક આપો.
એક કિલો ગોબર દોઢ રૂપિયા બરાબર, ખરીદશે છત્તીસગઢ સરકાર